L 174/14 Az Európai Unió Hivatalos Lapja 2014.6.13. A BIZOTTSÁG 624/2014/EU FELHATALMAZÁSON ALAPULÓ RENDELETE (2014. február 14.) a , Horizont 2020" kutatási és innovációs keretprogram (2014—2020) részvételi és terjesztési szabá- Iyainak megállapításáról szóló 1290/2013/EU európai parlamenti és tanácsi rendelettől a , Clean Sky 2" Közös Vállalkozás tekintetében való eltérésről (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a , Horizont 2020" kutatási és innovációs keretprogram (2014—2020) részvételi és terjesztési szabályainak megállapításáról, valamint az 1906/2006/EK rendelet hatályon kívül helyezéséről szóló, 2013. december 11-i 1290/2013/EU európai parlamenti és tanácsi rendeletre (!) és különösen annak 1. cikke (3) bekezdésének a) pontjára, mivel: (1) — Az 1291/2013/EU európai parlamenti és tanácsi rendelet () létrehozza a , Horizont 2020" kutatási és innovációs keretprogramot (2014—2020), amelynek keretében az Unió köz-magán társulásokban, ezen belül pedig közös vállalkozásokban vesz részt olyan kulcsfontosságú területeken, ahol a kutatás és az innováció hozzájárulhat az Unió szélesebb körű versenyképességi céljainak teljesítéséhez és a társadalmi kihívások kezeléséhez. (2) — A , Horizont 2020" keretprogram közvetett cselekvéseiben való részvételre az 1290/2013/EU rendelet rendelkezé- seit kell alkalmazni. Figyelemmel azonban a Szerződés 187. cikke alapján a repüléstechnika területén létrehozott közös vállalkozások sajátos működési igényeire, a Bizottság a , Horizont 2020" keretprogram időtartamára felha- talmazást kapott olyan, a Szerződés 290. cikkén alapuló aktusok elfogadására, amelyek a repüléstechnika területén lehetővé teszik a Szerződés 187. cikke alapján létrehozott finanszírozó szervek számára a résztvevők minimális számának csökkentését. (3) — Az 558/2014/EU tanácsi rendelet () a repüléstechnika területén a 2024. december 31-ig tartó időszakra létre- hozta a , Clean Sky 2" Közös Vállalkozást. A közös vállalkozás célja, hogy javítsa az európai légi közlekedési tech- nológiák környezeti hatásait, és hozzájáruljon az európai repüléstechnikai ipar jövőbeni nemzetközi versenyképes- ségének bebiztosításához. (4 — A közös vállalkozás a , Horizont 2020" keretprogram részvételi szabályaival, különösen pedig a résztvevők mini- mális számával kapcsolatban sajátos működési igényekkel rendelkezik. A közös vállalkozás által közzétett pályá- zati felhívások rendkívül szűk területre irányulnak és rendkívül specializált célközönséghez szólnak, és olyan inno- vatív megoldások kidolgozására vonatkoznak, amelyek illeszkednek a végleges demonstrációs rendszerekhez. Emellett az a lehetőség, hogy a Tiszta Égbolt Közös Vállalkozás pályázati felhívásaira egy-egy jogalany maga is jelentkezhetett, rendkívül eredményesnek bizonyult a kis- és középvállalkozások, a kutatószervezetek és az egye- temek megszólításában. (5) — Annak érdekében, hogy a kis- és középvállalkozások, a kutatószervezetek és az egyetemek részvétele továbbra is támogatást kapjon, az 1290/2013/EU rendelet 9. cikkének (1) bekezdésében foglalt, a résztvevők minimális számára vonatkozó rendelkezéstől eltérve lehetőséget kell adni arra, hogy a , Clean Sky 2" Közös Vállalkozás által közzétett pályázati felhívásokra egy-egy jogalany maga is jelentkezhessen, ELFOGADTA EZT A RENDELETET: 1. cikk Az 1290/2013/EU rendelet 9. cikkének (1) bekezdésétől eltérve a , Clean Sky 2" Közös Vállalkozás által közzétett pályá- zati felhívások esetében a minimumtfeltétel egyetlen olyan jogalany részvétele, amelynek székhelye valamely tagállamban vagy társult országban van. (4) HLL 347., 2013.12.20., 81. o. (4 HLL 347., 2013.12.20., 104. o. , () A Tanács 2014. május 6-i 558/2014/EU rendelete a Tiszta Égbolt 2 közös vállalkozás létrehozásáról (HL L 169 ., 7.6.2014., 77. 0.).